stanford-oval/wikipedia huggingface dataset:
Psychodalic academy
להיטי האלבום

דיסק ראשון
טרק ראשון-follow me(מאת אבי שמיילוב).
טרק שביעי-computech(מאת psycraft)
טרק אחרון-colors band(מאת dali)
דיסק שני
טרק ראשון-chaos(מאת אבי שמיילוב וגיא סלמה)
טרק שישי-coolio(מאת אבי שמיילוב)
טרק שמיני-ra heya(מאת sub6)
| --- | --- |
בקרת זהויות :  MusicBrainz release group: ee3963a9-fb49-3dd6-ae0a-358c6346dbbf
ג'וד נוורו

ג'וד איקצ'וקוו נוורו (באנגלית: Jude Ikechukwu Nworuh; נולד ב-9 ביוני 1989) הוא כדורגלן ניגרי המשחק בעמדת החלוץ.
קריירה

נוורו התחיל את הקריירה שלו במחלקת הנוער של אבדיי וכשהיה בן 18 עבר לזו של מיטיולן הדנית. ב-20 ביולי 2008 ערך את הופעת הבכורה שלו בקבוצה הבוגרת של המועדון בניצחון 1-2 נגד אולבורג. כעבור 11 ימים הוא הבקיע את שער הבכורה שלו בקבוצה בניצחון 0-4 נגד בנגור סיטי הולשית במסגרת מוקדמות הליגה האירופית. לאחר שבעונת 2008/2009 הצליח לתפוס את מקומו בהרכב הקבוצה, עונה לאחר מכן מעמדו התערער ובקיץ 2010 הושאל לפרדריקה מהליגה השנייה בה הצטיין עם 14 שערי ליגה.
את עונת 2012/2013 התחיל במיטיולן וב-4 בספטמבר 2012 חתם בהורסנס הדנית. בקיץ 2015 שוחרר מהמועדון.
את עונת 2015/2016 התחיל בקבוצה סלובנית, אך שוחרר ממנה. ב-9 באוקטובר 2015 חתם בבני יהודה תל אביב.
ב-4 באוגוסט 2016 חתם בבני סכנין לעונה אחת, אך הוא שוחרר מהקבוצה באמצע העונה.
באפריל 2017 חתם בילבס מליגת העל הפינית במדיה שיחק משחק אחד בלבד. בדצמבר אותה שנה כתם בקבוצת צ'נאיין בליגת העל ההודית. הוא היה שותף לזכייתה של הקבוצה באליפות, אך שוחרר לאחר סיום העונה.
ב-1 בפברואר 2019 נוורו חתם בהפועל מרמורק.
ב-21 ביולי 2019 נוורו חתם בהפועל רמת גן.
הערות שוליים

↑  רועי זריהן, ‏יש חלוץ: ג'וד וורו חתם לשנתיים בבני יהודה, באתר ערוץ הספורט, 9 באוקטובר 2015
↑  שלמה וייס‏, בני סכנין: ג'וד נוורו חתם לעונה אחת, עם אופציה לשנתיים נוספות, באתר וואלה, 4 באוגוסט 2016
↑  ISL Champions Chennaiyin FC Release Eight Players, news18.com, 1 June 2018
↑  מאור רחמני ושקד עמירם, ‏מרמורק מתחזקת: מלכה, נורו וליאל כהן הצטרפו, באתר ONE‏, 1 בפברואר 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וד נוורו".
PsycINFO

PsycINFO הוא מאגר מידע ביבליוגרפי העוסק בתחום הפסיכולוגיה. הוא כולל תקצירים ורישומים ביבליוגרפיים של למעלה מ-2.5 מיליון פרסומים מדעיים. הפרסומים מתועדים בו באופן שיטתי החל משנת 1800, אך חלק מהמאמרים הוא מהמאה ה-18 ומהמאה ה-17. הפקת המאגר ועדכונו מדי שבוע מבוצעים על ידי האגודה האמריקאית לפסיכולוגיה (APA), והוא מופץ כחלק מהמאגר "APA PsycNET".
78% מהמאגר כוללים מאמרים מכתבי עת מדעיים, מתוכם 98% הם מאמרים מכתבי עת שעברו ביקורת עמיתים. 4% מהמאגר הם ספרים, 7% הם פרקים מתוך ספרים, ו-11% הם תזות (מתוך מאגר הדיסרטציות "Dissertation Abstracts International"). המאגר כולל פרסומים מדעיים מ-49 מדינות, וכתבי עת ב-29 שפות. מפתח המאמרים כולל מונחים מתוך אגרון (תזאורוס, נרדפון) של מונחים ומילות מפתח פסיכולוגיים.
המאגר מהווה גרסה אלקטרונית למפתח המאמרים "Psychological Abstracts", שהודפס מדי חודש במשך שמונים שנה, וכלל את התקצירים של המאמרים שהופיעו במשך החודש. בשנת 2000 הוכללה במאגר האלקטרוני "PsycINFO" גם גרסת ה-CD-ROM של מפתח המאמרים "Psychological Abstracts", שנקראה "PsycLIT". הדפסת מפתח המאמרים הופסקה ב-2006, במקביל להתבססות מאגר המידע האלקטרוני "PsycINFO".
הערות שוליים

↑  הודעת APA על מיזוג PsycLIT בתוך PsycINFO, דצמבר 2000, אתר BNET
Swalla

"Swalla" (בעברית: "סוואלה") הוא סינגל שהוקלט על ידי הזמר האמריקאי ג'ייסון דירולו, בשיתוף הזמר האמריקאי טיי דולה סיין והראפרית הטרינידדית ניקי מינאז'. השיר יצא לאור ב-24 בפברואר 2017, על ידי חברת התקליטים האחים וורנר, כסינגל שלא מתוך אלבום.
רקע וכתיבה

באוגוסט 2016, בסרטון שהעלה דירולו לרשת החברתית אינסטגרם, חשף דירולו חלק מהשיר, והודיע על כך שהסינגל יצא באופן רשמי ב-2 בינואר 2017. בסופו של דבר, נדחתה יציאת השיר ל-24 בפברואר.
השיר נכתב על ידי ג'ייסון דירולו, ניקי מינאז', טיי דולה סיין, ריקי ריד, לאנץ'-מאני לויס, ג'ייקוב קשר, אול' דירטי באסטרד וריזה, והופק על ידי ריקי ריד. השיר הוא בסגנון הדאנסהול. הפזמון החוזר של השיר כולל אזכור לשירו של הראפר אול' דירטי באסטרד (אנ'), "Shimmy Shimmy Ya", בשל כך, קיבל הראפר קרדיט כתיבה על השיר.
וידאו קליפ

ווידאו קליפ הנלווה לשיר הועלה לערוץ היוטיוב של דירולו ב-24 בפברואר 2017, בסמוך לצאתו של הסינגל עצמו. ב-17 במרץ הועלה גם הווידאו קליפ הרשמי שצולם לשיר. נכון ליוני 2020, מונה הצפיות של הווידאו קליפ הרשמי עומד על כ-1.4 מיליארד צפיות.
הצלחה

עם יציאתו, נכנס השיר אל המקום ה-29 במצעד הבילבורד הוט 100. בישראל, זכה השיר להצלחה אף רבה יותר, תוך שהגיע למקום הראשון במצעד השבועי של מדיה פורסט, למקום החמישי במצעד השנתי של החברה, וגם למקום העשירי במצעד הבינלאומי השנתי של תחנת הרדיו הישראלית גלגלצ. השיר הגיע גם לצמרת המצעד השבועי של רומניה.
מיקומי שיא

|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |   ‏‏‏  מצעדים שבועיים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 9 |  |
|  אוסטרליה | מצעד הסינגלים האוסטרלי | 17 |  |
|  אירופה | אירופה הוט 100 | 6 |  |
|  איטליה | מצעד הסינגלים האיטלקי | 14 |  |
|  אירלנד | מצעד הסינגלים האירי | 9 |  |
|  ארגנטינה | ארגנטינה הוט 100 | 9 |  |
|  ארצות הברית | בילבורד הוט 100 | 29 |  |
|  בולגריה | BAMP | 3 |  |
|  ברזיל | טופ 100 ברזיל | 29 |  |
|  גואטמלה | מוניטור לטינו | 14 |  |
|  גרמניה | GfK – טופ 100 | 4 |  |
|  דנמרק | היטליסטן | 24 |  |
|  הולנד | מצעד 40 הסינגלים ההולנדיים | 6 |  |
|  הולנד | מצעד הסינגלים ההולנדי | 5 |  |
|  הונגריה | Rádiós Top 40 | 5 |  |
|  הממלכה המאוחדת | מצעד הסינגלים הבריטי | 6 |  |
|  הפיליפינים | בילבורד הפיליפינים | 9 |  |
|  ולוניה | אולטראטופ 40 | 21 |  |
|  ישראל | מדיה פורסט ישראל | 1 |  |
|  לוקסמבורג | בילבורד | 9 |  |
|  לטביה | לטביה טופ 40 | 21 |  |
|  מלזיה | RIM | 20 |  |
|  מקסיקו | טופ 100 – מקסיקו | 10 |  |
|  ניו זילנד | המצעד הניו זילנדי הרשמי | 7 |  |
|  ספרד | PROMUSICAE | 9 |  |
|  סקוטלנד | מצעד הסינגלים הסקוטי | 12 |  |
|  פינלנד | המצעדים הפיניים הרשמיים | 10 |  |
|  פלנדריה | אולטראטופ 50 | 9 |  |
|  צ'כיה | ČNS IFPI | 67 |  |
|  צרפת | SNEP | 5 |  |
|  קולומביה | נשיונל-רפורט | 17 |  |
|  קנדה | קנדה הוט 100 | 15 |  |
|  רומניה | מצעד השירים הרומני | 1 |  |
|  שוודיה | סוורייטופליסטן | 8 |  |
|   ‏‏‏  מצעדים שנתיים (2017)> מדינה |   ‏‏‏  מצעדים שנתיים (2017)> מצעד |   ‏‏‏  מצעדים שנתיים (2017)> מיקום שיא |   ‏‏‏  מצעדים שנתיים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 19 |  |
|  אוסטרליה | מצעד הסינגלים האוסטרלי | 68 |  |
|  איטליה | מצעד הסינגלים האיטלקי | 29 |  |
|  ארצות הברית | בילבורד הוט 100 | 85 |  |
|  גרמניה | GfK – טופ 100 | 11 |  |
|  דנמרק | היטליסטן | 52 |  |
|  הולנד | מצעד 40 הסינגלים ההולנדיים | 12 |  |
|  הממלכה המאוחדת | מצעד הסינגלים הבריטי | 19 |  |
|  ולוניה | אולטראטופ 40 | 53 |  |
|  ישראל | מדיה פורסט ישראל | 5 |  |
|  ישראל | גלגלצ | 10 |  |
|  ניו זילנד | המצעד הניו זילנדי הרשמי | 27 |  |
|  פורטוגל | מצעד הסינגלים הפורטוגזי | 10 |  |
|  פלנדריה | אולטראטופ 50 | 44 |  |
|  קנדה | קנדה הוט 100 | 36 |  |
|  שוודיה | סוורייטופליסטן | 32 |  |
|  שווייץ | המצעד השווייצרי | 37 |  |
|   ‏‏‏  מצעדים שנתיים (2019)> מדינה |   ‏‏‏  מצעדים שנתיים (2019)> מצעד |   ‏‏‏  מצעדים שנתיים (2019)> מיקום שיא |   ‏‏‏  מצעדים שנתיים (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 1291 |  |
נתוני מכירות

| מדינה | תארים | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | פלטינה ×3 | 210,000 |
| איטליה (FIMI) | פלטינה ×3 | 150,000 |
| ארצות הברית (RIAA) | פלטינה ×2 | 2,000,000 |
| בלגיה (BEA) | פלטינה | 30,000 |
| בריטניה (BPI) | פלטינה ×2 | 1,200,000 |
| גרמניה (BVMI) | פלטינה ×2 | 800,000 |
| דנמרק (IFPI Denmark) | פלטינה | 90,000 |
| הולנד (NVPI) | פלטינה ×3 | 120,000 |
| ניו זילנד (RMNZ) | פלטינה | 30,000 |
| ספרד (PROMUSICAE) | פלטינה ×3 | 120,000 |
| צרפת (SNEP) | יהלום | 233,333 |
| קנדה (Music Canada) | פלטינה ×4 | 320,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 24 בפברואר 2020 | הזרמת מוזיקה • הורדה דיגיטלית | האחים וורנר |  |
Israel Law Review

| --- | --- |

 מו"ל:  האוניברסיטה העברית בירושלים 
 תאריכי הופעה:  1966–הווה (כ־58 שנים) 
 שפה:  אנגלית 
 מדינה:  ישראל, הממלכה המאוחדת 
 ISSN:  0021-2237, 2047-9336
 אתר רשמי
 
Israel Law Review הוא כתב עת משפטי ישראלי של האוניברסיטה העברית בירושלים, הוותיק ביותר בישראל שיוצא לאור בשפה האנגלית.
היסטוריה

כתב העת נוסד בינואר 1966 בידי Israeli Law Review Association בחסותם של חברי סגל בכירים מהפקולטה למשפטים של האוניברסיטה העברית בירושלים. בעת היווסדו היה זה כתב העת השני למשפטים שראה אור בישראל (הראשון היה "הפרקליט", שהוצא לאור בידי לשכת עורכי הדין בישראל ופרסם מאמרים פרקטיים קצרים בשפה העברית). במקור שקלו להוציאו בצרפתית, אולם לבסוף הוחלט לפרסמו באנגלית.
העורך הראשון של כתב העת היה פרופ' אביגדור לבונטין. בשנים 1996–2001, עורכתו הראשית הייתה פרופ' פרנסס רדאי. מאז 2008 כתב העת מנוהל על ידי מרכז מינרבה לזכויות אדם בפקולטה למשפטים בירושלים. עורכיו הראשיים שם סר פרופ' נייג'ל רודלי מאוניברסיטת אסקס ופרופ' יובל שני מהפקולטה למשפטים באוניברסיטה העברית, והעורכת האקדמית היא פרופ' יעל רונן. מאז 2012 כתב העת מוצא לאור על ידי Cambridge University Press.
מאז היווסדו השיפוט בכתב העת מבוסס על ביקורת עמיתים.
באנציקלופדיית Great American Lawyers, an Encyclopaedia, התייחסו לכתב העת בשנת 2001 כאל "אחד מכתבי העת האקדמיים היוקרתיים ביותר".
נושאים

עד 2008 התמקד כתב העת במשפט הישראלי ובסוגיות הרלוונטיות לחברה הישראלית.
מאז 2008, כאשר ניהול כתב העת עבר למרכז מינרבה לזכויות אדם, הוא מתמקד בזכויות אדם, משפט ציבורי ומשפט בינלאומי פומבי. הוא בוחן את השלכותיהן של הנורמות המשפטיות במצבי קונפליקט ואי-ודאות פוליטית.
תמצית ומפתח העניינים

מפתח העניינים של כתב העת מתפרסם בלקסיס נקסיס
,
Hein‏

ו-EBSCO‏
.
מאמרים ידועים

ב-1969 פרסם חיים כהן, שופט בית המשפט העליון, מאמר בכתב העת, עליו דווח ב-Associated Press וזכה לפרסום נרחב בעיתונות, שבו הוא טוען שההנהגה היהודית ניסתה להציל את ישו מידי עונש המוות שהוטל עליו בידי השלטונות הרומאיים, אולם ישו מיאן לשתף פעולה.






אלן דרשוביץ (מבית הספר למשפטים של אוניברסיטת הרווארד) פרסם גם הוא בכתב העת.
הערות שוליים

1 2 3  "אודות כתב העת", באתר הפקולטה למשפטים של האוניברסיטה העברית
↑  "אודות כתב העת", באתר של Hein.
1 2 3  פרופסור פנינה להב, בית הספר למשפטים של אונ' בוסטון, "בולטות אמריקאית: מתי, כיצד ומדוע בתי הספר הישראלים למשפטים הושפעו מתרבות המשפט האמריקאית", 27 במאי 2008
↑  סטיבן גולדשטיין, "מביאים את המשפט הישראלי לקורא האנגלי", ג'רוזלם פוסט, 8 ביולי 1993
↑  "מחקרים בבעיות החקיקה של מדינת ישראל",
Edited by G. Tedeschi and U. Yadin. Volume XVI, Scripta Hierosolymitana. The Magnes Press, 1966. 241 pp. Israel Law Review. Vol. I, Number 1. Executive Editor, A. M. Apelbom. Editorial Board, B. Akzin, S. Ginossar and A. V. Levantin. The Israel Law Review Association, under the auspices of the Faculty of Law, The Hebrew University of Jerusalem. January 1966"]. Journals.cambridge.org. January 17, 2008.
1 2  "אודות כתב העת", באתר של Hein
↑  פנינה להב, "בולטות אמריקאית: מתי, כיצד ומדוע בתי הספר הישראלים למשפטים החלו להידמות לבתי הספר המובילים למשפטים בארצות הברית", Theoretical Inquiries in Law, ‏כרך 10, מספר 2, מאמר 13, 2009
↑  מורן כרמון, Israel Law Review, באנציקלופדיה לנשים יהודיות (באנגלית)
↑  "חברי המערכת של כתב העת", באתר הפקולטה למשפטים של האוניברסיטה העברית
1 2  ג'ון ויל, אודות כתב העת ב"אנציקלופדיה לעורכי דין אמריקאים חשובים, כרך 1", עמ' 206
↑  "אודות כתב העת", באתר של Hein
↑  "אודות כתב העת", באתר כתבי העת של Cambridge University Press
↑  "כתב העת באתר לקסיס נקסיס"
↑  "אודות כתב העת", באתר הפקולטה למשפטים של האוניברסיטה העברית
↑  "חוקר טוען שישו לא רצה לעזור לעצמו", The Miami News, ‏27 בספטמבר 1969 (הקישור אינו פעיל, 7 באוגוסט 2016)
↑  ג'ורג' קורנל, "מבט חדש על משפטו של ישו", Reading Eagle, ‏27 בספטמבר 1969
↑  "גזר דין עתיק יומין של הוצאה להורג זוכה לפרשנות חדשה", Star-Banner‏, 3 באוקטובר 1969
↑  "המסקנה לגבי הוצאתו להורג של ישו", Southeast Missourian, ‏3 באוקטובר 1969
↑  "שופט טוען שהסנהדרין ניסתה להציל את ישו", The Gazette ‏(Montreal)‏, 29 בנובמבר 1969
↑  "האם ההנהגה היהודית הרשמית ניסתה למנוע את הצליבה", TimesDaily‏, 26 בספטמבר 1969
↑  "דרשוביץ משוחח על ספרו האחרון", Boca Raton News‏, 8 בנובמבר 2003
↑  ג'ייסון סטורטס, "עינויים וחופש האזרח נוסח הימין", The Harvard Crimson.‏, 8 בפברואר 2002
אוהד תירוש

| --- | --- |

 לידה:  4 בפברואר 1963 (בן 61) סעד, ישראל
 מדינה:  ישראל ישראל
 השתייכות:  ציונות דתית
 תפקידים נוספים:  ראש בית המדרש לבוגרי צבא בעלי, ראש מכון בניין שלם
 רבותיו:  הרב צבי ישראל טאו, הרב יהושע צוקרמן,  הרב עודד וולנסקי, הרב מרדכי שטרנברג והרב שלמה אבינר.
הרב אוהד תירוש (נולד ב-1963 בקיבוץ סעד) הוא ממייסדי מדרשת הרובע (לשעבר ראש המדרשה) וראש הישיבה לבוגרי צבא של בני דוד בעלי. כמו כן הוא עומד (יחד עם אשתו, דנה) בראש מכון בנין שלם שייסדה אשתו.
ביוגרפיה

נולד ב-1963 בקיבוץ סעד לאברהם תירוש, עיתונאי בעיתון "מעריב". למד בישיבת בני עקיבא כפר הרואה ולאחר מכן שירת בצה"ל (בסיירת צנחנים). לאחר השירות הסדיר למד בישיבת "מרכז הרב", בפרט אצל הרב אברהם יהושע צוקרמן. מרבותיו, גם הרב צבי ישראל טאו, הרב עודד וולנסקי והרב מרדכי שטרנברג. שירת כמפקד גדוד מילואים במהלך מבצע חומת מגן ובהמשך שירות המילואים הגיע לדרגת אלוף-משנה והוא משמש כראש המטה של חטיבת הצנחנים במילואים 55. מרצה בנושאי משפחה וזוגיות.
ערך את סדרת חוברות המאמרים "במבט בהיר" התומכת ב"ממלכתיות" גם אל מול יישומה של תוכנית ההתנתקות.
משמש כרב בית הכנסת "קהילת צעירי עיר גנים" בשכונת קריית מנחם בירושלים, בה הוא מתגורר עם אשתו ועשרת ילדיו.
הקים את מכון ההוראה המשולב בישיבה לבוגרי צבא בעלי. בנוסף, הוא משמש כנשיא רשת גני ילדים בקריית מנחם שהקים הרב דוד לוי.
אגתוניסי

| --- | --- |
מגאלו כוריו (הכפר הגדול), הוא הנמל העיקרי של אגתוניסי
מגאלו כוריו (הכפר הגדול), הוא הנמל העיקרי של אגתוניסי
 נתונים גאוגרפיים
 מיקום:  הים האגאי
 קואורדינטות:  37°27′30″N 26°58′0″E﻿ / ﻿37.45833°N 26.96667°E﻿ / 37.45833; 26.96667
 ארכיפלג:  האיים הדודקאנסיים
 שטח:  13.417 קילומטר רבוע
 נתונים מדיניים
 מדינה:  יוון 
 אזור זמן:  UTC+2
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןאגתוניסי(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןאגתוניסי
 האי אגתוניסי, הצפוני באיים הדודקאנסיים, ממוקם בקצהו המזרחי של הים האגאי, בסמוך לחופי טורקיה.
 
אגתוניסי (ביוונית: Αγαθονήσι) הוא אי הממוקם בצפון האיים הדודקאנסיים, השייכים ליוון. האי ממוקם במזרח הים האגאי. תושבי האי מכנים את האי בשם "גידארו".
גאוגרפיה

באי שני יישובים: מגאלו כוריו (הכפר הגדול) בו מתגוררים (נכון לשנת 2011) 168 תושבים ומיקרו כוריו (הכפר הקטן), בו מתגוררים 17 תושבים. באי אין מעיינות טבעיים.
שיא גובהו של האי 209 מטרים מעל פני הים, ושטחו 13.5 קמ"ר.
היסטוריה

האי היה מיושב בתקופות קדומות והיה חלק מהאימפריה הביזנטית, והאימפריה העות'מאנית. במהלך מרבית התקופה העות'מאנית האי לא היה מיושב עד ראשית המאה ה-19. בשנת 1922 האי נתפס על ידי כוחות צבא איטלקיים, ואלה נותרו באי עד תום מלחמת העולם השנייה עת עבר האי לידי יוון.
אוכלוסייה

אוכלוסיית האי בשנים האחרונות:
| שנה | אוכלוסייה |
| --- | --- |
1981: 133
1991: 112
2001: 144
כלכלה

עיקר כלכלת האי מתבססת על הדיג. כ-800 תיירים מבקרים באי מדי שנה.
TQUM

"TQUM" הוא סינגל שהוקלט על ידי הזמרות-יוצרות המקסיקניות דנה פאולה וסופיה רייס. הוא יצא לאור ב-25 במאי 2023, על ידי חברת התקליטים האחים וורנר לטינה, כסינגל שלא מתוך אלבום. ב-27 ביולי 2023 יצא רמיקס רשמי ל-"TQUM" ביחד עם הזמרת הגרמנייה קים פטרס.
רקע וכתיבה

בריאיון שפורסם ברולינג סטון נודע מטעמה של סופיה רייס: ”אני כל כך אוהבת את דנה. אני מרגישה שאני מכירה אותה שנים. זו האמת. הכול היה כל כך אמיתי ומהנה. אנחנו מכוונות לאותו ערוץ, אנחנו באותו גיל, אנחנו באותה תעשייה. יש לנו כל כך הרבה במשותף”. בנוסף לכך, סיפרה: ”"בכל פעם שאני טסה, אני נהיית פגיעה. אני מתחילה להרהר, להתגעגע לאנשים או להרגיש השראה. השיר עוסק בזיכרון של האדם שהיית איתו ואיך אתה מתגעגע אליו ורוצה לחזור להיות איתו”.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.
רמיקס

ב-27 ביולי 2023 יצא רמיקס רשמי ל-"TQUM" ביחד עם הזמרת הגרמנייה קים פטרס.
וידאו קליפ

הווידאו קליפ הרשמי של "TQUM" הועלה לערוץ היוטיוב של סופיה רייס ב-26 במאי 2023 בשידור חי.
נכון לאוגוסט 2023 עומד מונה הצפיות של הקליפ על למעלה מ-4 מיליון צפיות.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 25 במאי 2023 | הזרמת מוזיקה • הורדה דיגיטלית | האחים וורנר לטינה |  |
| כלל העולם | 27 ביולי 2023 | הזרמת מוזיקה • הורדה דיגיטלית | האחים וורנר לטינה |  |
U-505

| --- | --- |
חיילי הצי האמריקני על סיפון הצוללת
חיילי הצי האמריקני על סיפון הצוללת
 תיאור כללי
 סוג אונייה:  הצוללות הגרמניות במלחמות העולם הראשונה והשנייה 
 צי:  קריגסמרינה, צי ארצות הברית 
 סדרה:  Type IXC submarine 
 חלק מסדרה:  4th U-boat Flotilla 
 ציוני דרך עיקריים
 מספנה:  Deutsche Werft 
 מיקום:  41°47′30″N 87°34′53″W﻿ / ﻿41.791787°N 87.58139°W﻿ / 41.791787; -87.58139 
 מלחמות וקרבות:  מלחמת העולם השנייה (המערכה באוקיינוס האטלנטי) 
 
U-505 הייתה צוללת גרמנית מדגם IX.
צוללת קריגסמרינה

היא נכנסה לשירות בשנת 1941 במהלך מלחמת העולם השנייה. הצוללת נשבתה בידי צי ארצות הברית ב-4 ביוני 1944, במהלך אותה מלחמה.
במהלך שירותה, יצאה הצוללת ל-12 פשיטות והטביעה שמונה אוניות של בעלות הברית. כל ההטבעות היו בשנת 1942.
במהלך מבצע השבייה, אחרי שהצוללנים נכנעו, ניסה אחד הצוללנים לפתוח את מכסה ההשמדה העצמית של הצוללת, ולהטביע אותה. מפקד הצוללת התאבד.
מבצע שביית הצוללת היה סודי, ודבר הנפילה בשבי נשמר בסוד במשך כל המלחמה. על סיפונה נתפסו מסמכים מסווגים רבים, וגם מכונת האניגמה לפיענוח צפנים.
צוללת צי ארצות הברית

ארצות הברית השאירה את האונייה בברמודה במטרה לאפשר לבעלות הברית ללמוד בעזרתה את מבנה הצוללות הגרמניות, ולפתח טקטיקות נגדן.
על מנת לשמור על סודיות תפיסת הצוללת, היא נצבעה בצבעי אונייות אמריקאיות- וניתן לה השם אוניית צי ארצות הברית נמו (USS Nemo).
לאחר תום המלחמה נעשה בה שימוש לגייס כספים לממשלת ארצות הברית. כל מי שרכש איגרות חוב מדינתיות (E War Bond) יכול היה לבקר על הצוללת.
ביוני 1945 הצוללת ביקרה בעיר ניו יורק, בפילדלפיה ובבולטימור, וכן בוושינגטון הבירה.
מוצג מוזיאוני

לאחר תום השימוש בה, החליט צי ארצות הברית בשנת 1945 להשתמש בה כספינת מטרה לאימוני ירי עבור הצי.
האב ג'ון גאלרי, אחיו של האדמירל דניאל גאלרי שמע על כך, והחליט לנסות ולהציל את הספינה. גאלרי פנה למוזיאון המדע והתעשייה, בשיקגו, והציע להם להציל את הצוללת.
הצוללת נתרמה למוזיאון בספטמבר 1954 על ידי ממשלת ארצות הברית, ותושבי העיר שיקגו תרמו 250,000 דולרים - עלויות הבאתה לעיר (הצוללת נגררה על ידי משמר החופים של ארצות הברית דרך הימות הגדולות אל העיר שיקגו.
ב-25 בספטמבר 1954 הוצגה הצוללת כמוצג קבוע במוזיאון.
בשנת 1989, לאחר שהתברר כי הצוללת היא הצוללת היחידה מסוג זה ששרדה, היא הוכרזה כאתר מורשת היסטורי לאומי של ארצות הברית.
הערות שוליים

1 2 3 4 5 6 7 8  ההחלטה לשמר את הצוללת
| --- | --- |
בקרת זהויות :  NLI: 987007456881305171  LCCN: n00028401  NKC: kn20130116004  VIAF: 127804043   WorldCat (עם VIAF): 127804043 
ערך זה הוא קצרמרבנושא אמצעי לחימה ובנושא היסטוריה. אתם מוזמנים לתרום לוויקיפדיה ו.
אגתו

אגתו (בלטינית: Agatho;‏ 577 בערך – 10 בינואר 681) היה האפיפיור מ-26 ביוני 678 עד מותו ב-10 בינואר 681. מוכר כקדוש הן על ידי הכנסייה הקתולית והן על ידי הכנסייה האורתודוקסית.
ביוגרפיה > טרם נבחר לאפיפיור

לא רבות ידוע על חייו של אגתו לפני שהיה לאפיפיור. ככל הנראה נולד בפרובינקיה סיקיליה שבאימפריה הביזנטית, והגיע לרומא כחלק מבני סיקיליה רבים שהיו חלק מהכמורה הרומאית באותו זמן, בשל קרבות בין כוחות האימפריה המוסלמית לסיקיליה באמצע המאה השביעית. שימש כמה שנים כגזבר הכנסייה, עד שנבחר לאפיפיור לאחר דונוס ב-678.
ביוגרפיה > כאפיפיור

מעט לאחר שנבחר לאפיפיור הגיע לרומא וילפריד, הארכיבישוף מיורק, כדי להפעיל את סמכות הכס הקדוש לטובתו שלו. וילפריד היה מעוניין לחזור למשרתו כבישוף יורק, לאחר שהודח מכיסאו על ידי תיאודור מטרסוס, הארכיבישוף מקנטרברי, שחילק את הדיוקסיה של וילפריד לשלוש חלקות והעניק אותן לשלושה בישופים שונים. בסינוד שארגן אגתו בלטראנו כדי לחקור את המקרה, הוחלט שהדיוקסיה של וילפריד אכן תחולק, אך וילפריד ימנה את הבישופים.
האירוע המרכזי במהלך כהונתו כאפיפיור היה ועידת קונסטנטינופול השלישית (680–681), שגינתה את המינות המונותליטית, שעד אז גילו האפיפיורים כלפיה סובלנות (ביניהם הונוריוס הראשון). הוועידה החלה כשקונסטנטינוס הרביעי, קיסר האימפריה הביזנטית, כתב לאפיפיור דונוס, קודמו של אגתו, במטרה ליישב את הסכסוך ולאחות את הקהילה הנוצרית בעקבות הפילוג לתומכי המונותליטים ולמתנגדיהם, על ועידה שברצונו לארגן בנושא. דונוס נפטר בעת הגעת המכתב, ולכן הוטלה הקמת הוועידה על אגתו שעשה זאת במהרה.
הוועידה התכנסה בארמון הקיסר ב-7 בנובמבר 680. תחילה הציגו המונותליטים את עמדתם. אז הוצג מכתבו של אגתו, שהציג את עמדת הכנסייה המסורתית, לפיה לישו, על שני טבעיו, אלוהי ואנושי, היו שני רצונות (thelema) ושתי פעולות (energia), אלוהית ואנושית, אשר התקיימו בהסכמה מלאה זו לצד זו. לבסוף השתכנעו רוב הנוכחים בוועידה ממכתבו של אגתו, והחליטו לדחות את הדוקטרינה המונותליטית כמינות.
כשהסתיימה הוועדה ב-16 בספטמבר 681 נשלחו מסקנותיה לאפיפיור, אך אגתו נפטר כבר טרם נגמרו דיוני הוועידה, בינואר אותה שנה.
כמו כן ניהל את המשא ומתן בין הכס הקדוש לקונסטנטינוס הרביעי, קיסר האימפריה הביזנטית, בדבר התערבות האימפריה הביזנטית בתהליך הקונקלווה. קונסטנטינוס הבטיח לבטל או להפחית את המס שהאפיפיורים חויבו לשלם לאוצר הקיסר הביזנטי על מינויים שעשו בכנסייה.
קדוש נוצרי

מוכר כקדוש הן על ידי הכנסייה הקתולית והן על ידי הכנסייה האורתודקסית המזרחית. יום החג שלו בקרב הקתולים הוא 10 בינואר, יום פטירתו. בני הכנסיות המזרחיות, בהם הכנסייה האורתודוקסית והכנסייה המזרחית הקתולית, חוגגים את חגו ב-20 בפברואר.
הערות שוליים

↑  Mann, Horace. "Pope St. Leo II." The Catholic Encyclopedia Vol. 9. New York: Robert Appleton Company, 1910. 12 September 2017
↑  John Moorhead, The Popes and the Church of Rome in Late Antiquity, Routledge, 2014, p. 236
↑  Jeffrey Richards, The Popes and the Papacy in the Early Middle Ages (Routledge Revivals): 476-752, Routledge, 2014, p. 270
↑  MARTYROLOGIUM ROMANUM: 10 Januarii
↑  St Agathon the Pope of Rome
| 0 | 1 | 2 |
| --- | --- | --- |
| הקודם: דונוס | אפיפיור (רשימת האפיפיורים) | הבא: לאו השני |
| --- | --- |
בקרת זהויות :  NLI: 987007397420905171  GND: 118643983  ISNI: 0000 0000 7857 833X  LCCN: nb2007021647  NKC: ko2005275578  VcBA: 495/45888  VIAF: 38904165   WorldCat (עם VIAF): 38904165
TOX1C

| --- | --- |


 מוקד פעילות:  ישראל ישראל
 תקופת הפעילות:  מ-2013
 סוגה:  האוס ‏•‏‏ דאנס ‏•‏‏ טראנס
 חברת תקליטים:  ריבורן מיוזיק
 שיתופי פעולה בולטים:  סקאזי ‏•‏‏ Triangle ‏•‏‏ נונו רביב כנר ‏•‏‏
 חברים
 מאור סוסנה אופק פילו
 
‏TOX1C וסקאזי מופיעים בפסטיבל "Tomorrowland" בבלגיה – פסטיבל מוזיקת הדאנס-אלקטרונית הגדול בעולם
TOX1C הוא צמד מוזיקלי ישראלי, שהוקם בשנת 2013 על ידי מאור סוסנה ואופק פילו.
רקע

סוסנה ופילו הכירו בתיכון בו למדו. הם הפכו לחברים טובים בעלי חלום משותף בתחום המוזיקה. את תהליכי ההפקה למדו אצל עמית מרדכי ועידו נצר מהצמד Triangle. תחילת הפעילות של הצמד כללה בעיקר הופעות במועדוני לילה באזור צפון מדינת ישראל. במרוצת הזמן הוזמנו להופיע במספר מקומות נוספים, דוגמת מועדון ה"סלינה" באילת, פורום באר שבע ומתחם התחנה, אקספו והאנגר 11 שבתל אביב-יפו.
קריירה

בשנת 2019 יצא הסינגל הראשון של הצמד בהוצאת חברת הליקון, גרסת כיסוי לשירו של עידן רייכל, "הנך יפה", "Yalle". בשנת 2020 פורסם שיתוף הפעולה הראשון של TOX1C עם סקאזי ו-Triangle בשם "Ayy Muchacho", שצבר חצי מיליון צפיות ביוטיוב וכ-1.5 מיליון השמעות בשירותי הסטרימינג השונים, כמו ספוטיפיי ואפל מיוזיק. לאחר מכן פורסם גרסת רמיקס ל-"Hit and Run" של סקאזי. בעקבות ההצלחה לה זכתה הרצועה הוחלט להחתים את הצמד תחת ניהולם המשותף של סקאזי ושל מושית דיין.
בתקופה לאחר מכן הופיעו במספר אירועים, הן מקומיים והן בין־לאומיים. בשנת 2021 פרסמו שלוש רצועות שונות בשם "Islands In the Sky",‏ "Memories" ו-"Bad Bitches" בהוצאת חברת התקליטים הגרמנית ספין טוויסט. במרץ 2022 הופיעו לצד עם Swedish House Mafia, דייוויד גטה, אלוק ואפרוג'ק ב-"Join the Moment 2022". בקיץ אותה השנה הופיעו לצד סקאזי בפסטיבל המוזיקה האלקטרונית הגדול בעולם, "Tomorrowland" – הישראלים הצעירים ביותר עשו זאת. מאוחר יותר יצא לאור הסינגל "סיוופלה" בהשתתפות נונו. הצלחתו של השיר בארץ הייתה כבירה: הוא דורג במקום השלישי במצעד העשירייה והאודיו שלו הפך לוויראלי ברחבי ה"טיקטוק". ב-29 ביוני 2023 שיתפו פעולה עם רביב כנר בהוצאת הסינגל הבין-לאומי הראשון שלו, "Together Alone".
הערות שוליים

↑  Tox1c הצעירים מהקריות שכבשו את פסטיבל המוזיקה הגדול בעולם – טומורולנד!!!, הד הקריות, קים קונקשנ'ס
↑  צפיתם כבר בקליפ החדש והמופרע של נונו?, באתר חדשות 13, 24 באוקטובר 2022
↑  וואלה! תרבות‏, "האני אין לי טייפ אבל הייפ וואי וואי": קבלו את השיר החדש של נונו ו-TOX1C, באתר וואלה, 24 באוקטובר 2022